สวัสดีค่ะ คือหนูถ่ายเป็นน้ำมาได้ 1 วันแล้วค่ะ เริ่มเมื่อวันที่ 31ที่ผ่านมาค่ะ ถ่ายเป็นน้ำทั้งวัน ประมาณ 10 ครั้ง แต่ไม่ได้ปวดถ่ายถึงขนาดต้องลุกขึ้นไปเข้าห้องน้ำทันทีนะคะ คือจะอั้นไว้ก็ได้ ไม่มีอาการปวดท้องอื่นอีกค่ะปัสสาวะน้อยมากค่ะ ลักษณะที่ถ่ายคือเป็นน้ำสีขุ่น ชงORSดื่มไปแล้วนะคะ 1 ซอง ก่อนนอนก็จิบยาธาตุน้ำขาวตรากระต่ายบินไปนิดเดียวค่ะ นิดเดียวประมาณเทใส่ฝาขวดยาธาตุแล้วกินอ่ะค่ะ พอดีอ่านในเน็ตมาว่าไม่ควรกินยาที่ให้หยุดถ่ายเพราะเชื้อโรคยังอยู่ พอเช้าวันนี้วันที่1 ก็ยังตื่นมาถ่ายอีกค่ะ คาดว่าน้ำหนักตัวน่าจะลดลงด้วยค่ะ อยากทราบว่าเป็นโรคอะไรคะ รักษาด้วยตัวเองโดยการกินยาเองหายไหม ควรใช้ตัวยาอะไร หรือควรไปพบแพทย์ดีคะ อาการมันต้องรักษาอย่างเร่งด่วนไหม พอดีแพทย์ที่อยู่จนถึงวันที่1มีแค่แผนกฉุกเฉินนะคะ(โรงพยาบาลประจำอำเภอ)เลยกลัวว่าถ้าไปแล้วมันจะรบกวนผู้ป่วยที่ฉุกเฉินจริงๆค่ะ
repostสวัสดีค่ะ อาการถ่ายเหลว อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยในอาหารบางชนิด-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.ต่อไปค่ะ